Diari Oficial de la Generalitat Valenciana


Sumari del DOGV 3938, del 13-02-2001 (2001/899)

Notificació de la resolució del recurs d'alçada número R-429/1999.
------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/899


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada número R-429/1999. [2001/A899]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Juan Manuel Conejero Izaguirre i la senyora M.ª Mercedes Lareo Sánchez, carrer de Sidi Ifni, 9, escala 3a, 16a (03417 Alacant), la resolució del recurs d'alçada amb el número de referència interna R-429/1999.
  
«Resolució
  
Examinat el recurs d'alçada formulat pel senyor Juan Manuel Conejero Izaguirre i la senyora M.ª Mercedes Lareo Sánchez, contra la Resolució del Servei Territorial d'Arquitectura i Habitatge d'Alacant, en l'expedient per la sol·licitud de visat i d'ajudes econòmiques directes per a l'adquisició protegida d'un habitatge a preu taxat número 03/1T/1885/1996/014.
  
Antecedents de fet
  
1. Els interessats, adquirents d'un habitatge lliure usat, per mitjà d'una escriptura de compravenda de data 11 de setembre de 1996, van presentar en el Servei Territorial d'Arquitectura i Habitatge d'Alacant la sol·licitud de visat i d'ajudes econòmiques directes el dia 11 de novembre del mateix any.
  
2. En vista de l'expedient i segons el que estableix el Reial Decret 2190/1995, de 28 de desembre, el Servei Territorial resol visar de conformitat el citat contracte i, si és procedent, concedir la subsidiació del tipus d'interés del préstec qualificat al tipus d'interés del conveni. Així mateix, comunica, a títol merament informatiu, les subvencions a fons perdut que els podran correspondre, si és procedent, i s'assenyala que, per a la resolució i el pagament efectiu d'aquestes, s'havia de sol·licitar el reconeixement dels requisits per a la percepció d'aquestes, i s'acompanya, entre d'altres documents, del justificant del primer rebut d'amortització del préstec qualificat.
  
3. Examinada la documentació aportada en la sol·licitud de diligència objecte del present expedient, i finalitzada la instrucció d'aquest, el Servei Territorial informa als interessats, per mitjà d'un escrit remés amb el justificant de recepció de data 9 de juliol de 1999, dels motius que servirien de base a la proposta de resolució desestimatòria de la citada sol·licitud, i, amb caràcter previ a la redacció de la mencionada proposta, els concedeix el tràmit d'audiència de l'expedient, a fi que pogueren aportar, en el termini de 15 dies naturals, les al·legacions i els documents que estimaren pertinents en defensa dels seus interessos.
  
4. En data 5 d'octubre de 1999, transcorregut en excés el termini concedit, sense que, per part dels interessats, es presentara cap al·legació i/o cap documentació en la seua defensa, el cap del Servei Territorial dicta, en virtut del que disposa la disposició transitòria quarta 2.a del Decret 173/1998, de 20 d'octubre, del Govern Valencià, resolució denegatòria de la diligència de sol·licitud presentada, ja que havia transcorregut totalment el termini de sis mesos, comptat a partir del dia vint d'octubre de 1998, establit en la citada disposició transitòria per a sol·licitar el préstec qualificat.
  
5. Contra la citada resolució, el senyor Juan Manuel Conejero Izaguirre i la senyora M.ª Mercedes Lareo Sánchez interposen un recurs d'alçada en temps i forma, amb les al·legacions que consten en aquest i que es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 225/1999, de 15 de desembre, del Govern Valencià (DOGV núm. 3648 de 20 de desembre).
  
2. El que disposen els articles 107, 110, 114 i 115, de la LRJAP i PAC, quant a l'admissió i la tramitació del recurs d'alçada.
  
3. Segons el que estableix la disposició transitòria quarta, 2.a del Decret 173/1998, de 20 d'octubre, del Govern Valencià, els adquirents d'habitatges a preu taxat amb contracte de compravenda visats amb anterioritat a la data de publicació de l'acord del Consell de Ministres, referent a la subscripció de convenis amb les entitats de crèdit, disposaran d'un termini de sis mesos per a sol·licitar el citat préstec, per mitjà de l'oportuna diligència per part dels Serveis Territorials d'Arquitectura i Habitatge, i es podran acollir al sistema d'ajudes establides pel Reial Decret 2.190/1995 o al que estableix el Reial Decret 1.186/1998.
  
4. En el cas que ens ocupa, examinada la documentació que es troba en l'expedient, es comprova que els interessats van presentar diligència de sol·licitud del préstec qualificat, i exerceixen l'opció d'acollir-se al sistema d'ajudes establit pel Reial Decret 2.190/1995, ja que han transcorregut el termini de sis mesos, establit en la disposició transitòria quarta precitada.
  
En conseqüència, en vista d'allò que s'ha actuat, ja que no s'ha presentat, per la part recurrent, cap prova que desvirtue el contingut de la resolució impugnada, pertoca confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió de Habitatge, resolc:
  
Desestimar el recurs d'alçada interposat pel senyor Juan Manuel Conejero Izaguirre i la senyora M.ª Mercedes Lareo Sánchez contra la Resolució del Servei Territorial d'Arquitectura i Habitatge d'Alacant de data 5 d'octubre de 1999, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime convenient.
  
València, 17 d'abril de 2000.- El director general d'Arquitectura i Habitatge: José Mª García Zarco.»